Musikant vas vir dronkbestuur in Pretoria | Maroela Media
Musikant vas vir dronkbestuur in Pretoria
'n Musikant van 'n gewilde musiekgroep is Dinsdagaand in Pretoria in hegtenis geneem nadat hy glo onder die invloed van alkohol bestuur het.
"Metropolisiebeamptes het gesien die man bestuur in die verkeerde bane in die rigting van aankomende verkeer in Kgosi Mampurustraat (Potgieterstraat)," het supt. Isaac Mahamba, woordvoerder van die metropolisie, Woensdag gesê.
"Hy was sigbaar dronk en kon nie behoorlik loop nadat hy van die pad af getrek is nie. 'n Blaastoets het ook aangedui dat hy dronk was."
Die man, wat in 'n Mercedes Benz met vier passasiers gery het, het aan beamptes gesê dat hy pas teruggekeer het van 'n vertoning in Venda, Limpopo.
Na wat verneem word, is die man se musiekgroep deel van die platemaatskappy Kalawa Jazzmee.
Hy moet binnekort in die Pretoria-landdroshof verskyn, waarna sy naam eers bekend gemaak kan word.
dronkbestuur Metropolisie Pretoria
Mampoer binne die persoon in Mampurustraat. Ek verstaan nou die naamsverandering. Die 'gieter' in 'Potgieter' was darem té na aan werk.
Wonder watse kleur was die Mercedes Benz?
hy is gevang vir lekker dryf in mamparra straat, klink reg
Mense wil nou maar net nie leer nie. En as daar 'n ongeluk is, is dit onskuldiges wat altyd die slegste daarvan afkom. Een maal 'n idioot – altyd 'n idioot (al is jy jou nugter) !!
Gelukkig het hulle hom gearresteer – nie dat dit sal help nie. Vyf jaar gelede het 'n minibustaxi-bestuurder my motor wat maar 'n paar maande oud was afgeskryf – HY WAS DRONK!! Die polisie het hom op die plek gearresteer. Ek het by die polisiestasie 'n verklaring gaan afle. Toe my versekeringsmaatskappy die polisiestasie kontak vir 'n afskrif van die verklarings, kon hulle GEEN besonderhede van die dronk bestuurder by die polisie kry nie. DIT HET NIE OP HULLE REKORDS BESTAAN NIE!!!